Document ID: /roh_data/filtered/fineweb-2-filterrobots_roh.jsonl.gz/55290

Sin l'autostrada A13 datiers da Rothenbrunnen è in automobilist che vegniva da Tusaun collidà mardi saira cun la saiv directiva. Silsuenter è ses vehichel cupitgà, sa tschentà sin il tetg e sa glischnà 25 meters. L'um da 78 onns saja sa blessà levamain e vegnì transportà en l'ospital a Cuira, scriva la polizia chantunala.
L'accident è succedì tar in plazzal avant il tunnel da l'Isla Bella. Durant in'ura e mesa ha la polizia svià il traffic en direcziun nord sin la via chantunala.